Cartref > Y Cyngor > Newyddion > Datganiadau i'r wasg > Hydref 2020 > Atgoffa busnesau Gwynedd o fesurau diogelwch Llywodraeth Cymru
Rwan fod newidiadau pellach i'r rheolau cenedlaethol gyda chyfnod atal byr yn dod yn weithredol o 6pm ddydd Gwener, 23 Hydref hyd nes 9 Tachwedd, mae Cyngor Gwynedd yn galw ar bawb i gadw at y rheolau a'r arferion da, gan gynnwys:
cadw pellter cymdeithasol bob amser,
golchi dwylo'n rheolaidd,
peido cyfarfod pobl nad ydynt yn byw ar yr un aelwyd na mynd i gartref neb arall,
Mae pob un ohonom yn parhau i fod dan fygythiad o effeithiau Coronafeirws.
"Does dim dwywaith fod y misoedd diwethaf wedi bod yn anodd i bawb, ac mae'r heriau mae'r sector fusnes wedi ei wynebu yn enfawr.
"Rydym yn erfyn ar bobl i ddilyn y canllawiau a'r rheolau cenedlaethol y cyfnod clo cenedlaethol er lles pawb. Rydym yn deall ei fod yn parhau i fod yn gyfnod anodd i fusnesau ond mae eu hymdrech yn allweddol i helpu i reoli lledaeniad y Coronafeirws.
"Gall busnesau dderbyn yr wybodaeth ddiweddaraf ar wefan y Cyngor www.gwynedd.llyw.cymru/busnesCOVID19, trwy ddilyn @BusnesGwynedd ar Twitter. Byddwn hefyd yn annog pob busnes i gofrestru ar gyfer cylchlythyrau rheolaidd yma am y newyddion diweddaraf – mae dros 3,500 eisoes yn derbyn y negeseuon rheolaidd yma."
Mae gwybodaeth lawn am reolau a chanllawiau diweddaraf Llywodraeth Cymru ar gael er eu gwefan.
Rydan ni'n ddiolchgar dros ben i bawb am chwarae rhan er mwyn osgoi lledaeniad pellach o firws Covid-19.